ভূমিধসে বন্ধ হরিদ্বার-দেরাদুন রেলপথ, স্থগিত বন্দে ভারত সহ বহু ট্রেন

ওয়েবডেস্ক: ভূমিধসের (Land Slide) জেরে ব্যাহত রেল পরিষেবা (Rail Service)। হরিদ্বার-দেরাদুন রেলপথ (Haridwar-Dehradun Railway) বন্ধ, বন্দে ভারত (Vande Bharat) সহ ট্রেনগুলি স্থগিত। ভীমগোদা রেলওয়ে টানেলের (Bhimgoda Railway Tunnel) কাছে ট্র্যাকটি ধসে পড়েছে, ফলে এটি সম্পূর্ণরূপে বন্ধ হয়ে যায়। যার ফলে বন্দে ভারত এক্সপ্রেস সহ এক ডজনেরও বেশি ট্রেনের উপর প্রভাব পড়েছে। এক কর্মকর্তা জানিয়েছেন, সোমবার হর কি পৌরীর কাছে মনসা দেবী পাহাড়ে ভূমিধসের ফলে হরিদ্বার-দেরাদুন রেলপথ ব্যাহত হয়েছে।

সরকারি রেলওয়ে পুলিশ (জিআরপি) সুপারিনটেনডেন্ট অরুণা ভারতী জানিয়েছেন, ভীমগোডায় কালী মন্দিরের কাছে মনসা দেবী পাহাড় থেকে পাথরের টুকরো রেললাইনের উপর পড়ে। যার ফলে হরিদ্বার-দেরাদুন-ঋষিকেশ রেলপথ বন্ধ হয়ে যায়। ভীমগোডায় রেলওয়ে টানেলটি সম্পূর্ণরূপে বন্ধ হয়ে গেছে। এর প্রভাব পড়েছে প্রায় এক ডজন ট্রেনের উপরে, এর মধ্যে রয়েছে বন্দে ভারত। এক শিব মন্দির সার্কেল অফিসার স্বপ্নিল সুয়াল জানান, ভূমিধসের কারণে রেললাইনের কাছে একটি শিব মন্দিরও ধসে পড়েছে।

আরও পড়ুন- রাত পোহালেই উপরাষ্ট্রপতি নির্বাচন, শেষ মূহুর্তের প্রস্তুতি তুঙ্গে

ভারী বৃষ্টিপাতের কারণে মনসা দেবী পাহাড়ে আবারও ফাটল দেখা দিয়েছে। পাহাড় এবং রেললাইনের মাঝখানে একটি বড় লোহার জাল লাগানো সত্ত্বেও, বড় পাথরগুলি ভেঙে রেলিংয়ের উপর পড়ে যায়। ঘটনাস্থলে পৌঁছেছে রেলকর্মীরা। রেলওয়ে দল পৌঁছেছে এবং ধ্বংসাবশেষ সরানোর কাজ শুরু করেছে। আট থেকে ১০ ঘণ্টা লাগবে বলে মনে করা হচ্ছে। এই ট্র্যাক দিয়ে ট্রেনের যাতায়াত আপাতত বন্ধ আছে। ক্ষতিগ্রস্ত জাল গ্যাস কাটার দিয়ে কাটা হচ্ছে, আর পাথরগুলো জেসিবি মেশিন দিয়ে সরানো হচ্ছে।

দেখুন আরও খবর-